Hoewel die titel van die boek aandui dat dit resepte vir koeldranke (koue verversings) bevat, het Erina Bezuidenhout gevoel dat die lesers nie sou omgee as sy een of twee resepte vir warm drankies ook insluit vir die koue dae nie.
Hierdie boek behels presies dít wat die titel daarvan sê – saamneemkos vir elke lid van die gesin! Daar is seker geen moeder of huisvrou wat nog nooit raad-op was met die probleem van die voorbereiding van ’n gesonde kospakkie nie. Hierdie boek is egter die ideale oplossing, want dit bevat allerlei nuttige inligting en wenke oor hierdie onderwerp. Daar is ook ’n hele klomp resepte vir voedsame en terselfdertyd interessante, kos; hetsy vir Pa of Ma wat bedags werk en dus die middagmaal misloop, of die skoolkinders wat pouse wil peusel. Daar is selfs resepte vir diegene wat die figuur moet dophou en dus belang stel in slankblykos. Dié resepteboek is ’n móét vir elke gesin!
Omdat die fort in geproklameerde diamantgebied geleë is, mag niemand daar kom nie en om hul nuuskierigheid te bevredig, moet die seuns baie waag. Hulle kry hul eerste skok toe hulle hoor hoe ‘n vrou by die fort ‘n liedjie sing. Gou ontdek hulle dat daar ok ‘n man in die fort woon. Hul besef gou dat hy met iets onwettigs besig is maar presies wat dit is weet hulle nie. Dit neem nie lank voordat hulle dit vasstel nie en dan begin hul onvergeetlike avontuur langs die Oranje.